Publication: Magyar Közlöny
Issue: MK-2002-156 (Year: 2002, Number: 156)
Era: 1990-2004
Section: ABH 1998, 372, 382.; 19/1999. (VI. 25.) AB határozat,
Paragraph Index: 945

ABH 1998, 372, 382.; 19/1999. (VI. 25.) AB határozat, ABH 1999, 150, 156.; 286/B/1995. AB határozat, ABH 2001, 795, 797.] Az Alkotmánybíróság ezért a továbbiakban azt vizsgálta, hogy az Lt. 90/A. §-ában szabályozott eljárás ezt a követelményt kielégíti-e. 2002/156. szám A közigazgatási szerv elõtti eljárás és a bírósági eljárás egymással szoros viszonyban állnak, egymást kiegészítõ és egymást ellensúlyozó szerepük van. A kettõ összefüggésében kell tehát vizsgálni azt, hogy a jogorvoslathoz való jog ténylegesen érvényesül-e. A jogorvoslás lehetõségét vagy a közigazgatási szerv elõtti eljárás, vagy a közigazgatási határozat bírósági felülvizsgálatára irányuló eljárás során kell biztosítani. Mindkét esetben követelmény a jogsérelem orvosolhatósága szempontjából a jogorvoslat hatékonysága: a jogorvoslatot általában a határozat végrehajtását megelõzõen kell biztosítani. Ez utóbbi követelmény azonban nem abszolút jellegû, a jogrendszerben számos eltérés található. A felek különösen fontos érdekei vagy más okok egyaránt indokolhatják, hogy a jogorvoslati eszközhöz ne kapcsolódjék halasztó hatály, illetõleg a jogorvoslatra tekintet nélkül végrehajtásra kerüljön egy adott jogalkalmazói döntés. Az Ltm. mögötti törvényhozói szándék az önkényes lakásfoglalással érintett lakások tulajdonosai számára egy hatékonyabb jogvédelmi eszköz biztosítása. Az Ltm. ezért bizonyos korlátok között lehetõvé tette az önkényesen elfoglalt lakás kiürítésének jegyzõi eljárásban való elrendelését. A jegyzõ ilyen hatáskörének megteremtése tehát az önkényesen elfoglalt lakások tulajdonosai tulajdonjogának védelmét szolgálja. A gyorsítási szándéknak megfelelõen az Lt. 90/A. §-ában szabályozott eljárásban a kilakoltatást elrendelõ határozattal szemben fellebbezésnek nincs helye, a keresetlevél benyújtásának pedig nincsen halasztó hatálya. A jegyzõ határozatát — az Áe. szabályainak értelmében — annak közlésétõl számított nyolc napon belül végre kell hajtani, így jogorvoslásra csak a végrehajtást követõen kerülhet sor. A jogorvoslat azonban nem kizárt: a keresetet a helyi bíróságon a határozat kézbesítésétõl számított 15 napon belül lehet benyújtani. A támadott szabályozás tehát nem sérti a jogorvoslathoz való jogot sem, hiszen biztosítja a jogorvoslás lehetõségét. Az Alkotmánybíróság ezért az indítványt ezen részében is elutasította. 5.1. Az Alkotmánybíróság az Ltm. 4. § (2)—(3) bekezdései alkotmányellenességének megállapítása iránti indítványok tárgyában az eljárást megszüntette. Az Ltm. 4. §

Source: https://magyarkozlony.hu/hivatalos-lapok/672be08e7321c3307bad487fea4562f17a5da827/dokumentumok/a0915261e2a4d976b3bd90f9a125f91254ebb618/letoltes